Hvis du er generet af poser under øjnene, kan en nedre øjenlågsoperation afhjælpe dette. Denne operation er dog noget mere ubehagelig end en operation af de øvre øjenlåg, og derfor anbefaler vi, at man får foretaget den i fuld bedøvelse. En nedre øjenlågsoperaton tager ca. 1 time. Man lægger et snit under øjenvipperne, og fra dette snit kan man fjerne hudoverskud og det underliggende fedtvæv.